Julián Dvorák

Julián Dvorák (* cca 1753 – † 8. jún 1826, Trnava) bol katolícky kňaz, náboženský spisovateľ a prekladateľ.

Na Trnavskej univerzite vyštudoval teológiu. Bol členom pavlínskej rehole a po jej zrušení kaplánom vo Veľkých Lovciach (1787 – 1795). Potom pôsobil ako gymnaziálny profesor a kazateľ v Trnave. Od roku 1807 bol v penzii.Dvorák, Julián. In Biografický lexikón Slovenska. II. C – F. Martin : Slovenská národná knižnica, Národný biografický ústav, 2004. ISBN 8089023444, s. 402.

Preložil latinskú náboženskú pôvodinu Františka Draveckého Arcta via vita pia (ako Uská cesta... Trnava 1797), napísal latinskú ódu na Alexandra Rudnaya pri jeho inštalácii na ostrihomského arcibiskupa (Carmen amplissimis honoribus celsissimi principis Alexandri de Rudna... dicatum. Trnava 1820). Je tiež autorom diela Totale compendium doctrinae fidei orthodoxae (Trnava 1796).

 Referencie 

Kategória:Slovenskí náboženskí spisovatelia
Kategória:Slovenskí rímskokatolícki kňazi
Kategória:Narodenia v 1753
Kategória:Úmrtia v 1826
Kategória:Úmrtia 8. júna
Kategória:Slovenskí spisovatelia